_:nb76c985a6d4d43d283235e34364a4828xb0
<http://schema.org/articleBody>
"സ്വന്തം ലേഖകൻ\r\n\r\nകണ്ണൂര്‍: കൈസ്തവ വിശ്വാസത്തിന്‍റെ ഭാഗമായ കുമ്പസാരമെന്ന കൂദാശയെ നിരോധിക്കണമെന്ന ദേശീയ വനിതാ കമ്മിഷന്‍ അധ്യക്ഷയുടെ നിര്‍ദേശം ഞെട്ടിപ്പിക്കുന്നതാണെന്ന് കെ.എല്‍.സി.എ. കണ്ണൂര്‍ രൂപത ആശങ്ക പ്രകടിപ്പിച്ചു.\r\n\r\nസംഭവത്തില്‍ പ്രതിഷേധം അറിയിച്ച് കൊണ്ട് കണ്ണൂര്‍ പഴയ ബസ്റ്റാന്‍റിന് സമീപത്ത് കെ.എല്‍.സി.എ. പ്രവര്‍ത്തകര്‍ പ്രതിഷേധ ജ്വാല തെളിയിച്ചു.\r\n\r\nരൂപതാ പ്രസിഡന്‍റ് രതീഷ് ആന്‍റണിയുടെ അധ്യക്ഷതയില്‍ നടന്ന പ്രതിഷേധം കണ്ണൂര്‍ രൂപതാ ബിഷപ് ഡോ.അലക്സ് വടക്കുംതല ഉദ്ഘാടനം ചെയ്യ്തു. കെ.എല്‍.സി.എ. സംസ്ഥാന പ്രസിഡന്‍റ് ആന്‍റണി നെറോറ, രൂപതാ ഡയറക്ടര്‍ ഫാ.മാര്‍ട്ടിന്‍ രായപ്പന്‍, ഫാ.ബിനു ക്ലീറ്റസ്, ഫാ.ലോറന്‍സ് പനക്കല്‍, ഫ്രാന്‍സിസ് കുരിയാപ്പളളി തുടങ്ങിയവര്‍ പ്രസംഗിച്ചു."
<https://www.catholicvox.com/5908/>